**ՀԱՐԳԵԼԻ ԱՍՊԻՐԱՆՏՆԵՐ ԵՎ ՀԱՅՑՈՐԴՆԵՐ,**

2024թ. փետրվարի 12-ից կմեկնարկեն ասպիրանտների և հայցորդների համար նախատեսված դասընթացները, որոնց մասնակցելու համար անհրաժեշտ է նախապես գրանցվել:

Գրանցվելուց առաջ խնդրում ենք հանգամանալից ծանոթանալ ***ներքոնշյալ պահանջներին կամ ցուցումներին և խստագույնս հետևել դրանց:***

* Դասընթացներին մասնակցելու համար պետք է գրանցվել մինչև սույն թվականի ***հունվարի 31-ը ներառյալ***: Նշված ժամկետում չգրանցվելու դեպքում կզրկվեք այս կիսամյակի համապատասխան դասընթացին/ներին մասնակցելու հնարավորությունից:
* Գրանցվելուց առաջ **անհրաժեշտ է** **մանրամասն ծանոթանալ** **դասընթացների ժամանակացույցին** և ***այդուհետ կատարել ընտրությունը***:
* 2024թ. հունվարին ***հայցորդության դիմած և դեռևս չձևակերպված դիմորդներին*** հնարավորություն կընձեռվի գրանցվել ***փետրվարի 2-5-ը*** ներառյալ:

***ՈՒՇԱԴՐՈՒԹՅՈՒՆ***

* **ԳՐԱՆՑՎԵՔ ՄԻԱՅՆ ԱՅՆ ԴԱՍԸՆԹԱՑԻՆ/ՆԵՐԻՆ, որոնց վստահաբար ՄԱՍՆԱԿՑԵԼՈՒ ԵՔ*:* ՊԱՐՏԱԴԻՐ ՉԷ ԸՆՏՐԵԼ ԲՈԼՈՐ ԴԱՍԸՆԹԱՑՆԵՐԸ:**
* Գործող ասպիրանտներն ու հայցորդները գրանցվելիս պետք է նշեն ***ԱՅՆ ԷԼԵԿՏՐՈՆԱՅԻՆ ՓՈՍՏԻ ՀԱՍՑԵՆ, որն իրենց տրամադրել է ԵՊՀ Դոկտորական կրթության կենտրոնը***:
* ***ՉԻ՛ ԿԱՐԵԼԻ գրանցվել այն դասընթացներին***, որոնց ***ՆԱԽԿԻՆՈՒՄ ՄԱՍՆԱԿՑԵԼ ԵՔ*** ***ԵՎ ՍՏԱՑԵԼ ՍՏՈՒԳԱՐՔԸ***: Նման դեպքում հավելյալ կրեդիտ չեք կուտակելու:
* ***ՉԻ՛ ԿԱՐԵԼԻ մի քանի անգամ գրանցվել նույն դասընթացին:***
* «***Կայուն զարգացում և գլոբալ մարտահրավերներ***» դասընթացն անցկացվելու է առդեմ: Սույն դասընթացի հնարավոր մասնակիցների քանակն առավելագույնը 50 է:

Դասընթացին մասնակցելու հնարավորություն կստանան ամենից շուտ գրանցվածները: Ուստի ***խնդրում և հորդորում ենք***, դասընթացին գրանցվել միայն այն դեպքում, եթե ***համոզված եք, որ հաճախելու եք դասերին***: Այլապես կզբաղեցնեք ուրիշի տեղը, այլոց կզրկեք դասընթացին մասնակցելու հնարավորությունից:

* **“Research and Writing for PHD students” ինտենսիվ անգլալեզու առդեմ դասընթացի տեղերը ևս սահմանափակ են:** Այս դասընթացի դեպքում էլ մասնակցելու հնարավորություն կստանան ամենից շուտ գրանցվածները: ***Խնդրում և հորդորում ենք*** դասընթացին ***ԳՐԱՆՑՎԵԼ ՄԻԱՅՆ ԱՅՆ ԴԵՊՔՈՒՄ***, եթե համոզված եք, որ ***հաճախելու եք դասերին և Ձեր անգլերենի իմացության մակարդակը բավարար կլինի դասընթացի բովանդակությունը յուրացնելու, համապատասխան առաջադրանքները կատարելու և ստուգարքը ստանալու համար***:
* Հումանիտար մասնագիտություններ ներկայացնող ասպիրանտներն ու հայցորդներն անգլերեն լեզվի դասընթացն ընտրելիս և գրանցվելիս չեն կարող ընտրել բնագիտական մասնագիտություններով ասպիրանտներին կամ հայցորդներին դասավանդող դասախոսների խումբը և հակառակը:
* Գրանցումն իրականացվելու է առցանց եղանակով: Յուրաքանչյուր դասընթացին գրանցվելու համար պետք է անցնել հենց այդ դասընթացի համար ստեղծված հղմամբ և լրացնել պահանջվող տվյալները:

Առցանց դասընթացներն անցկացվելու են [www.e-learning.ysu.am](http://www.e-learning.ysu.am) հարթակում:

Հետազոտողի պատրաստման կրթական ծրագրով նախատեսված է, որ Ձեր ***ուսումնառության ընթացքում*** (ոչ թե հենց տվյալ տարում) ***դասընթացների մասով*** պետք է կուտակել ***առնվազն 32 կրեդիտ***, որից ***12-ը պարտադիր դասընթացներից***, իսկ 20-ը՝ ***ընտրովի***: Հիշեցնում ենք, որ ***պարտադիր դասընթացները*** երեքն են՝

1. ***«Գիտական հետազոտությունների մեթոդաբանություն» - 4 կրեդիտ***
2. ***«Անգլերեն լեզու» - 4 կրեդիտ***
3. ***«Տեղեկատվական և կրթական նոր տեխնոլոգիաներ» - 4 կրեդիտ***

Ինչ վերաբերում է մյուս դասընթացներին, ապա դրանք ընտրովի են և ունեն տարբեր կրեդիտատարություն: ***ՀԻՇԵՑՆԵՆՔ*** նաև, որ պարտադիր համարվում են այն դասընթացները, որոնց դուք չեք կարող չմասնակցել Ձեր ողջ ուսումնառության ընթացքում: Այսինքն՝ պարտադիր դասընթաց լինելը չի նշանակում, որ այն պարտադիր պետք է ընտրեք տվյալ կիսամյակում:

Ստորև ներկայացված են պարտադիր և ընտրովի դասընթացներին գրանցվելու հղումները:

**ՊԱՐՏԱԴԻՐ ԴԱՍԸՆԹԱՑՆԵՐ**

1. **Տեղեկատվական և կրթական նոր տեխնոլոգիաներ** [**https://forms.gle/vWHui8NovV7XScCn7**](https://forms.gle/vWHui8NovV7XScCn7)
2. **Անգլերեն լեզու (բնագիտական մասնագիտությունների համար)** [**https://forms.gle/aV8Z4xyVKDMpdhXi8**](https://forms.gle/aV8Z4xyVKDMpdhXi8)
3. **Անգլերեն լեզու (հումանիտար մասնագիտությունների համար) - Խումբ 1** [**https://forms.gle/W74uie9M9UCb3JGq9**](https://forms.gle/W74uie9M9UCb3JGq9)
4. **Անգլերեն լեզու (հումանիտար մասնագիտությունների համար) - Խումբ 2** [**https://forms.gle/4cZHkPvQHhUEUUGAA**](https://forms.gle/4cZHkPvQHhUEUUGAA)

**ԸՆՏՐՈՎԻ ԴԱՍԸՆԹԱՑՆԵՐ**

1. **Research and Writing for PHD students**

[**https://forms.gle/PkUZiLMPwUok3eCC8**](https://forms.gle/PkUZiLMPwUok3eCC8)

1. **Անձնային աճ և ինքնակարգավորում**

[**https://forms.gle/b1t2aHugerzdGke27**](https://forms.gle/b1t2aHugerzdGke27)

1. **Գիտաչափություն և գիտական շտեմարաններ** [**https://forms.gle/eRJ7xRdhthHGvtvq6**](https://forms.gle/eRJ7xRdhthHGvtvq6)
2. **Կայուն զարգացում և գլոբալ մարտահրավերներ** [**https://forms.gle/dJ8GRxdzxSwq9Xdk9**](https://forms.gle/dJ8GRxdzxSwq9Xdk9)
3. **Համալսարանական դասավանդման դիդակտիկա** [**https://forms.gle/d8LvABan9zKyhK7L8**](https://forms.gle/d8LvABan9zKyhK7L8)

Լրացուցիչ տեղեկությունների համար կարող եք այցելել ԵՊՀ պաշտոնական կայք ([www.ysu.am](http://www.ysu.am)) կամ դիմել ԵՊՀ դոկտորական կրթության կենտրոն (Ա. Մանուկյան 1, hեռ.` (010 ) 555 - 531, (060) 710 – 188):